बिहार के बहुचर्चित चारा घोटाले में रांची की विशेष सीबीआई कोर्ट ने शनिवार (23 दिसंबर) को अहम फैसला सुनाया। इसमें कोर्ट ने लालू प्रसाद यादव को दोषी करार दिया है। हालांकि कोर्ट ने इस मामले में लालू के साथ सह-आरोपी जगन्नाथ मिश्र, विद्या सागर, धुव्र गुप्त समेत 7 आरोपियों को बरी कर दिया। आरजेडी सुप्रीम लालू प्रसाद यादव समेत 15 अन्य आरोपियों को दोषी करार दिया जाएगा। 89 लाख रुपये के इस घोटाले में दोषी करार दिए जाने के बाद लालू यादव को कोर्ट से ही 3 जनवरी तक के लिए बिरसा मुंडा जेल भेज दिया गया है। लालू यादव को आज चारा घोटाले के जिस केस में दोषी करार दिया गया वो 1996 में बिहार के देवघर कोषागार से अवैध तरीके से पैसे निकालने से जुड़ा। इस केस में कहा गया था लालू यादव ने अपने पद का दुरुपयोग करते हुए देवघर कोषाघर से 89 लाख रुपये निकाले गए थे। इस मामले में लालू के साथ 22 लोगों को आरोपी बनाया गया था